Diari Oficial de la Generalitat Valenciana


Sumari del DOGV 8240, del 22-02-2018 (2018/1749)

RESOLUCIÓ de 16 de febrer de 2018, de la Presidència de l'IVAM, per la qual es deleguen competències en el director de l'Institut Valencià d'Art Modern.
--------------------------------------------------------------------------------------------------------------------------------------------------------

### Dades del document

Número de DOGV
:   8240

Data del DOGV
:   22-02-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/1749


Data del document
:   16-02-2018

Organisme emissor
:   Institut Valencià d'Art Modern, IVAM

Tipus de document
:   Resolució

Anàlisi jurídica

RESOLUCIÓ de 16 de febrer de 2018, de la Presidència de l'IVAM, per la qual es deleguen competències en el director de l'Institut Valencià d'Art Modern.  
 [2018/1749]  
  
El Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, atribueix en l'article 22 a la Conselleria d'Educació, Investigació, Cultura i Esport, les competències en matèria d'educació, investigació, formació professional reglada, universitats i ciència, promoció i patrimoni cultural, política lingüística i esport.  
La Llei 1/2018, de 9 de febrer, de la Generalitat, reguladora de l'Institut Valencià d'Art Modern (DOGV 8232, 12.02.2018), defineix l'IVAM com una entitat de dret públic, adscrita en la conselleria amb competències en matèria de Cultura, amb personalitat jurídica pròpia i plena capacitat d'obrar per al compliment dels seus fins, estant facultada per a realitzar activitats prestacionals i de foment, gestionar serveis o produir béns d'interés públic susceptibles o no de contraprestació.  
  
L'apartat 3 de l'article 1 de la mencionada Llei 1/2018, de 9 de febrer, estableix que l'entitat es regeix amb caràcter general pel dret privat, amb les excepcions establides en la legislació patrimonial, pressupostària, de contractació del sector públic i d'ocupació pública. En tot cas es regirà pel dret públic per a la formació de la voluntat dels seus òrgans col·legiats, en l'exercici de potestats administratives que tinga atribuïdes i en els aspectes específicament regulats per la legislació de la Generalitat sobre sector públic i pressupostos.  
  
S'estableix en l'article 3 una nova estructura quant als òrgans rectors de l'entitat, configurant cinc òrgans rectors: el president, el Consell Rector, el Consell Assessor, el director i el gerent. Conseqüentment amb aquesta nova estructura, es realitza també una nova distribució d'atribucions d'acord amb el caràcter amb què es configuren els nous òrgans creats.  
Per tot això, es considera convenient adaptar l'exercici d'aquests competències a la nova estructura creada per la llei, seguint el principi de delegació amb la finalitat d'aconseguir una major agilitat i eficàcia en la gestió i funcionament de l'Institut per a l'èxit dels seus fins, pel que en virtut del que s'ha exposat i d'acord amb les competències que m'atribueix la normativa anteriorment mencionada, resolc:  
  
  
Primer  
Delegar en la persona titular de la direcció de l'Institut Valencià d'Art Modern, les facultades següents:  
a) L'autorització de la despesa, la disposició del crèdit, el reconeixement d'obligacions i l'ordenació de pagaments, sense perjudici del que disposa la lletra j) de l'article 6 de la Llei 1/2018, de 9 de febrer, de la Generalitat, reguladora de l'IVAM.  
b) La subscripció de convenis amb altres museus i entitats públiques o privades, tant nacionals com internacionals, sense perjudici de la necessària autorització prevista a la lletra h) de l'article 6 de la Llei 1/2018, de 9 de febrer, de la Generalitat, reguladora de l'IVAM.  
c) L'exercici de les competències que s'atribueixen al president de l'IVAM en l'apartat 4 de l'article 160 de la Llei 1/2015, de 6 de febrer, de la Generalitat, D'hisenda pública, del sector públic instrumental i de subvencions.  
  
Segon  
La present delegació de competències podrà ser revocada en qualsevol moment per l'òrgan delegant, conforme amb a l'article 9.6 de la Llei 40/2015, d'1 d'octubre, de règim jurídic del sector públic.  
  
Tercer  
Sempre que es faça ús d'aquesta delegació de competències, s'haurà de fer constar expressament en la resolució o acte que s'adopte, i es consideraran dictades per l'òrgan delegant, tot això de conformitat amb el que estableix l'article 9 de la Llei 40/2015, d'1 d'octubre, de règim jurídic del sector públic.  
Quart  
La delegació de competències que s'efectua a través de la present resolució s'entén sense perjudici que en qualsevol moment el titular de la Presidència de l'IVAM puga avocar el coneixement i resolució de tots els assumptes que crega oportuns, en els termes i amb els requisits que estableix l'article 10 de la Llei 40/2015, d'1 d'octubre, de règim jurídic del sector públic.  
  
Cinqué  
Queda revocada i sense efecte la Resolució de 13 de març de 2015 (DOGV 7488, 18.03.2015) de la presidenta de l'IVAM, sobre delegació de competències en favor del director gerent de l'Institut.  
  
Sisé  
La present delegació de competències produirà efectes a partir de l'endemà de la seua publicació en el Diari Oficial de la Generalitat Valenciana.  
  
Contra el present acte, que esgota la via administrativa, els interessats poden interposar recurs contenciós administratiu en el termini de dos mesos, a comptar des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que estableixen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament, un recurs de reposició davant d'aquest mateix òrgan, en el termini d'un mes, computat en els termes ja referits, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjudici que els interessats puguen interposar qualsevol altre que estimen procedent.  
  
València, 16 de febrer de 2018.- El president de l'Institut Valencià d'Art Modern: Vicent Marzà Ibáñez.